Il-Kurja ħabbret li l-parroċċa ta’ Sant’ Elena f’Birkirkara għandha Arċipriet ġdid – Dun Vinċenz Cachia. Dun Vincenz ghandu 67 sena u kien ilu kappillan fil-parroċċa ta’ Kristu Re f’Raħal Ġdid sa mill-2006. Il-parroċċa ta’ Sant’ Elena tiġbor fiha madwar 10,000 persuna fi 3,500 familja. Il-Kurja ħabbret ukoll li l-kappillan il-ġdid għall-Ħal Tarxien, se jkun Dun Michael Bellizzi li se jmexxi l-parroċċa ta din il-lokalità. Dun Michael Bellizzi għandu 44 sena u ġie ordnat saċerdot fl-1997. Huwa beda l-ħidma pastorali tiegħu fil-parroċċa tal-Qrendi, għal dawn l-aħħar għaxar snin kien id-direttur taċ-Ċentru tal-Vokazzjonijiet tas-Seminarju. Il-parroċċa ta’ Ħal Tarxien tiġbor fiha madwar 8,700 persuna f’2,800 familja.